 Cisse bụ Kaptin ndị otu bọọlụ mba Senegal mgbe otu ahụ mere ọfụma nasọmụpi iko mba ụwa nke e mere nafọ 2002.Cisse, onye nke dị afọ 38 ugbu a, ga-ewere ọkwa site naka nwoke onye mba Frans, Alain Giresse,  onye oge ya bịara nisi njedebe nọnwa Jenụwarị, mgbe mba Senegal na-achịtaghị aja ọ bụna nasọmụmpi iko mba Afrịka nke a zọrọ na mba Ikwetọrial Gini.Na ndụ ya dịka onye ji egwuregwu bọọlụ eri nni, Cisse gbaara ndị otu Paris St Germain. O mechara kụọrọ ndị Montpellier nke e nwere na mba Frans, tupu ọ gawazie mba Briten. Ebe ahụ ka ọ gbaara ndị Birmingham City, yana ndị Portmouth. 